La historia oficial

La historia oficial 1985ko Luis Puenzo argentinar zinema zuzendariak zuzendutako drama historiko film bat da. Argentinan 1976 eta 1983 arteko diktadura militar erregimenak burutu zuen ume jaio berrien lapurreta sistematikoan oinarritzen da. Norma Aleandro, Héctor Alterio, Chunchuna Villafañe eta Hugo Arana aktoreek antzeztu zuten.

Ingelesa ez den hizkuntza batean egindako film onenaren Oscar Saria irabazi zuen.

Argumentua 

"Berrantolaketa Prozesu Nazionala" deituriko diktadura militarraren garaian (1976-1983), Gaby izeneko neska bat adoptatzen dute Alicia eta Robertok. Alicia historia irakaslea da, eta Roberto, militarrekin irabaziak egiten dituen enpresari bat. Urteak pasata, 1983an, diktaduraren azken hilabeteetan, Ana, Aliciaren lagun erbesteratu bat, Argentinara itzultzen da. Gertakizun honi, Aliciak Robertoren negozio ustelei buruz dauzkan susmoak gehitzen zaizkio. Horrez gain, Maiatzeko Plazako amona bat bere bilobaren bila azaltzen denean, bikotearen bizitza erabat aldatzen da.

Alicia kontzientzia politikoa hartzen hasten da, eta bere alaba diktadurak desagerrarazitako pertsonen alaba izan daitekeen susmoa hartzen du. Diktaduran bere herrialdean gertatutakoa hobeto ulertu nahian, eta Gabyren jatorria ezagutu nahian, Aliciak aurre egiten dio Robertori. Aldi berean, Roberto arazoak jasaten hasten da iraganean militarrekin burututako negozioak direla eta. Aliciak Gaby ezagututako Maiatzeko Plazako amonaren biloba dela jakiten du, eta honek Robertorekin gatazka pizten du, Gabyren aurrean zabaltzen den bide berria dela eta.

Aktoreak 
 Héctor Alterio: Roberto Ibáñez
 Norma Aleandro: Alicia Marnet de Ibáñez
 Chunchuna Villafañe: Ana
 Hugo Arana: Enrique
 Guillermo Battaglia: José
 Chela Ruiz: Sara
 Patricio Contreras: Benítez
 María Luisa Robledo: Nata
 Aníbal Morixe: Miller
 Jorge Petraglia: Macci
 Analía Castro: Gaby
 Daniel Lago: Dante
 Augusto Larreta: jenerala
 Pablo Rago

Kanpo estekak 
 La historia oficial filmaren IMDBko fitxa irakurgai 

Ingelesa ez den hizkuntza batean egindako film onenaren Oscar sariaren irabazleak
Argentinako filmak
Argentinan girotutako filmak
Benetazko gertaeretan oinarritutako filmak
Drama filmak
Historia filmak
Politika filmak
Atzerriko hizkuntzako film onenaren Urrezko Globo saridunak